kardosdrur/scandi-wiki huggingface dataset:
Objektpermanens

Objektpermanens er et begreb inden for udviklingspsykologi, der refererer til evnen til at forstå, at objekter fortsat eksisterer, selvom de ikke er synlige eller umiddelbart tilgængelige. Det betyder, at når et objekt er skjult eller fjernet fra syne, kan barnet stadig forstå, at det stadig er til stede et eller andet sted i verden. Denne evne udvikles normalt i løbet af barnets første leveår. Objektpermanens er en vigtig milepæl i kognitiv udvikling, da det tillader barnet at begynde at forstå, at ting kan eksistere, selvom de ikke er umiddelbart synlige.

Objektpermanens udvikles normalt omkring 8-12 måneders alderen hos børn. Før denne alder kan babyer have svært ved at forstå, at et objekt stadig eksisterer, når det ikke er i deres synsfelt. De kan blive overraskede eller forvirrede, når de ikke kan se et objekt, de tidligere har set.

For eksempel, hvis du skjuler et stykke legetøj for et barn, der har udviklet objektpermanens, vil de stadig søge efter legetøjet og forstå, at det stadig eksisterer, selvom de ikke kan se det. Dette er en vigtig milepæl, da det markerer begyndelsen på barnets evne til at huske og forstå, at objekter har en vedvarende eksistens, uanset om de er synlige eller ej.

Objektpermanens er en vigtig del af udviklingen af ​​kognition og er en af ​​grundstenene i Piagets teori om kognitiv udvikling hos børn. Det hjælper børn med at udvikle deres forståelse af verden omkring dem og er en afgørende færdighed for at kunne løse problemer og planlægge handlinger.

Eksempler på manglende objektpermanens hos børn:

1. Hvis du gemmer en favoritlegetøj under et tæppe, kan et barn uden objektpermanens ikke forstå, at legetøjet stadig er der, og vil ikke kunne finde det.

2. Hvis du skjuler en bold bag din ryg, kan et barn uden objektpermanens tro, at bolden er forsvundet og ikke eksisterer længere.

3. Hvis du sætter en skål med slik i et skab og lukker døren, kan et barn uden objektpermanens ikke forstå, at slikket stadig er i skabet og vil ikke kunne finde det.

Kilder 

Psykologi
Lunar Ligaen

Lunar Ligaen er en dansk holdturnering i padeltennis. Til forskel fra almindelige turneringer, hvor man spiller som par, spiller man i Lunar Ligaen i stedet for sin klub, og et hold består af typisk af 6-10 spillere, til forskel fra de almindelige to spillere i normale turneringer.

Den blev første gang spillet i efteråret 2020, under navnet DPF Padel Liga, men skiftede inden starten på 2. sæson navn til Lunar Ligaen, som den stadig hedder i dag. Lunar Ligaen bliver afholdt to gange om året, en udgave om foråret og en udgave om efteråret.

I den seneste udgave (foråret 2023), var der 5047 deltagende spillere.

I Lunar Ligaen kan både mænd og kvinder deltage, men der er også en udgave kun for kvinder under navnet Lunar Ligaen 4P.

Arrangøren af Lunar Ligaen er Dansk Padel Forbund.

Resultater i Lunar Ligaen

Alle medaljer

Se også 

 DPF Padel Series
 DM i padeltennis

Kilder 

Sport
Klášterec nad Ohří

Klášterec nad Ohří (tjekkisk udtale: [ˈklaːʃtɛrɛts ˈnat oɦr̝iː] ; ) er en by i distriktet  Chomutov i regionen Ústí nad Labem i Tjekkiet med omkring 14.000 indbyggere. Den historiske bymidte er velbevaret og er beskyttet ved lov som en urban monumentzone.

Bydelen Miřetice u Klášterce nad Ohří og landsbyerne Ciboušov, Hradiště, Klášterecká Jeseň, Lestkov, Mikulovice, Rašovice, Suchý Důl, Šumná, Útočiště og Vernéřov er administrative dele af Klášterec nad Ohří.

Geografi 

Klášterec nad Ohří ligger omkring 17 km sydvest for Chomutov og 27 km  nordøst for Karlovy Vary. Floden Ohře (Eger) løber gennem byen.

Det kommunale områdeligger i tre geomorfologiske regioner: den sydlige del ligger i Doupov-bjergene, den centrale del ligger i den vestlige spids af Most bækkenet, og den nordlige del ligger i Ertsbjergene. Det højeste punkt, der ligger på den nordlige kommunegrænse, er bakken Volyňský vrch der er 727 meter  over havets overflade.

Historie 
Mellem 1150 og 1250 blev en bosættelse og et kloster etableret af benediktinerne fra Postoloprty. Det vides ikke, om bebyggelsen eller klostret er ældst. Bosættelsen fik navnet Klášterec (der betyder "lille kloster"), afledt af klášter ("kloster"). Den første skriftlige omtale af Klášterec er fra 1352.

Hussitterkrigene påvirkede ikke byen ret meget. I halvdelen af det 15. århundrede er Klášterec allerede omtalt som en købstad. I begyndelsen af 1500-tallet stod bymuren færdig. I løbet af 1500-tallet blev der bygget bag muren, som blev til den såkaldte "nedre by".

I 1794 blev den ældste porcelænsfabrik og den næstældste fabrik i Bøhmen grundlagt. I de kommende år voksede byen i betydning, som en af de tidligste europæiske regioner for porcelænsproduktion, og den blev berømt for sit porcelæn. De oprindelige ejere af Klášterec nad Ohří-porcelænsfabrikken, prinserne af Thun und Hohenstein, blev i 1945 fordrevet fra Tjekkoslovakiet sammen med den resterende etnisk tyske befolkning.

Seværdigheder 

Det historiske centrum består af Dr. Eduarda Beneše-pladsen med dens omgivelser, herunder slotskomplekset. Hovedbygningen på pladsen er rådhuset. Det blev bygget i anden halvdel af 1800-tallet, efter at det oprindelige rådhus nedbrændte flere gange.

Klášterec nad Ohří Slot er byens vigtigste vartegn. Det blev skabt ved genopbygning af herregården i 1590-1618 og ombygget til den nuværende nygotiske stil i 1856-1860. Det er åbent for offentligheden, og det omfatter et porcelænsmuseum og en stor og dendrologisk betydningsfuld park i engelsk stil med salla terrena (et et-etagers sommerhus) og en række kapeller for Jomfru Marias syv smerter fra 1790'erne.

Den Hellige Treenigheds Kirke blev bygget i 1665-1670 efter planer af Carlo Lurago. Den indeholder Thun-familiens grav.

I Lestkov er der ruiner af Egerberk slot over landsbyen.

Referencer 

 

Byer i Tjekkiet
Byer i Ústí nad Labem
Henry Street (Dublin)

Henry Street () er den ene gade, der ligger i Dublins Northside-område, og det er den ene af de to primære handelsgader i byen, hvor Grafton Street er den anden.

Henry Street løber fra Spire of Dublin og General Post Office på O'Connell Street i øst til Liffey Street i vest. Ved Liffey Street bliver Henry Street til Mary Street, der også er en handelsgade, indtil den slutter ved krydset med Capel Street. Henry Street og Mary Street bliver ofte betragtet som én gade, og sammen med North Earl Street og Talbot Street danner de én lang handelsgade.

Gaden rummer flere stormagasiner, heriblandt det Irlands; Arnotts, samt Roches Stores og Ilac Centre

Referencer

Eksterne henvisninger 

Bygninger, konstruktioner og anlæg i Dublin
Veje i Irland
Hans Kristian Jørgensen

Hans Kristian Jørgensen (født på Reersø 4. februar 1922 – 29. august 1943)
Begravet på Bispebjerg Kirkegaard i anlægget for faldne soldater den 29. august 1943.

Hans Kristian Jørgensen var en dansk soldat,  menig ved Felttøjmesterkvarteret, der blev dræbt af den tyske besættelsesmagt under augustoprøret 29. august 1943. Det var  ved Det Ny Tøjhus på Amager Boulevard i København der under besættelsen  var kaserne med hærens tekniske korps og bl.a. et ammunitionsarsenal.

Augustoprøret
Tidligt om morgenen den 29. august finder Operation Safari sted, hvor den tyske besættelsesmagt vil afvæbne og opløse den danske hær og flåde efter den danske regerings afvisning af det fremsatte tyske ultimatum dagen før (fra den 29. august ophører således samarbejdspolitikken og der indføres militær undtagelsestilstand).

Hans Kristian Jørgensen var  chauffør på forskellige køretøjer i sin tjeneste, og får af oberstløjtnant Lynov denne morgen til opgave at hente og bringe general Falking til Det Ny Tøjhus, hvor tyskerne vil have adgang til ammunitionsarsenalet. Da H. K. Jørgensen kører vognen frem og skal ud af kasernens jerngitterport ved Amager Boulevard nr. 8, blev bilen beskudt af de tyske soldater og H. K. Jørgensen dræbt.

I breve fra Hans Kristian Jørgensen til sine forældre i tiden op til 29. august fortæller Jørgensen om indtryk og begivenheder fra København, hvor øget sabotage og andre aktiviteter mod besættelsesmagten finder sted. Herunder fortæller Jørgensen om sprængningen af Forum på Frederiksberg. Det sidste brev er dateret 28. august 1943, og er skrevet mens Jørgensen er på vagt natten til den 29. august.

På kirkegården ved Reersø Kirke findes en mindesten for Hans Kristian Jørgensen rejst i 1944 efter en indsamling hertil foretaget af lokale borgere.

Se også
 Danskere som døde eller blev såret i kamp 29. august 1943

Referencer

Hendriksen, Knud (1993): ”Operation Safari 29. august 1943”, udgivet af Det Kongelige Garnisonsbibliotek.

Breve fra Hans Kristian Jørgensen (i familiens varetægt - artiklen er forfattet af familiemedlem efter adgang til breve og effekter fra Hans Kristian Jørgensen).
Om samarbejdspolitikken og begivenhederne den op til den 29. august se eksempelvis:
Ankjærgaard, Simon Holm (2020): ”Augustoprøret 1943. Danmarks Skæbnesommer”, Lindhardt og Ringhof.
Trommer, Aage; Kaarsted, Tage: Den 29. august 1943  i Danmarkshistorien på lex.dk. Hentet 30. august 2023
Danmarkshistorien.dk: Augustoprøret 29. august 1943  danmarkshistorien.dk  Hentet 30. august 2023

Danmark under 2. verdenskrig

Faldne danske militærfolk
Fischer Holding

Fischer Holding GmbH & Co. KG er en tysk multinational industrivirksomhed, der fremstiller fastgøring til byggeri og byggemarkeder. De producerer også produkter til bilindustri, legetøj og konsulentvirksomheder. Virksomheden blev etableret i 1948 af Artur Fischer og fik tidlig succes med sin originale S-Plug, der fortsat produceres. Aktiemajoriteten (51 %) i virksomheden indehaves af hans søn Klaus Fischer.
De har 47 datterselskaber i 35 lande.

Referencer 

Fremstillingsvirksomheder fra Tyskland
Etableret i 1948
Borgers

Borgers er en tysk producent af isolerings-, dæmpnings- og dekorationsbeklædning til bilindustri og hvidevarer. Johann Borgers grundlagde virksomheden i 1866, som producerede polstring. De har i dag 26 fabrikker. De har hovedkvarter i Bocholt, Nordrhein-Westfalen.

Referencer 

Fremstillingsvirksomheder fra Tyskland
Etableret i 1866
Kurz

Leonhard Kurz Stiftung & Co. KG er en tysk producent af folie til varmeprægning samt af maskiner til varmeprægning. Koncernen har hovedkvarter i Fürth.

I 1899 grundlagde Leonhard Kurz en virksomhed til produktion af bladguld. I 1931 opfandt Konrad Kurz en vakumteknik til prægning af folie i ægte guld.

Referencer 

Fremstillingsvirksomheder fra Tyskland
Etableret i 1899
Stabilus

Stabilus SE er en tysk producent og leverandør af løsninger indenfor bevægelsesteknologi til bilindustri og industri. Produkterne består af gastryksfjedre, hydrauliske støddæmpere, elektromekanik og vibrationsisolering. De har hovedkvarter i Koblenz. De har 37 fabrikker i 19 lande. I 2022 havde de 7.342 ansatte og en omsætning på 1,1 mia. euro.

Referencer 

Fremstillingsvirksomheder fra Tyskland
Etableret i 1934
Nord Drivesystems

Getriebebau Nord GmbH & Co. KG eller Nord Drivesystems er en tysk producent af elektroniske gearmotorer.  Virksomheden er familiejet og har hovedkvarter i Bargteheide ved Hamborg.

Getriebebau Nord blev grundlagt i 1965 af Gustav Adolf Küchenmeister og Günter Schlicht.
I 2022 havde de 5.200 ansatte og en omsætning på 1 mia. euro..

Referencer 

Maskinproducenter fra Tyskland
Etableret i 1965
DPF Padel Series

DPF Padel Series er en dansk turneringsserie i padeltennis, og fungerer som den danske pendant til World Padel Tour. 

Turneringsserien består af seks årlige udgaver, spillet i seks forskellige centre rundt omkring i landet, og et finaleevent i slutningen af året. 

Første udgave af DPF Padel Series blev spillet i Ikast i 2022. 

Ved hver DPF Padel Series spilles der et DPF1000 event, både for herrer og damer. Man spiller for at samle point ind til den danske rangliste.

DPF Padel Series blev lanceret i 2022 af Dansk Padel Forbund.

Udgaver af DPF1000

Flest sejre

Se også 
Lunar Ligaen

DM i padeltennis

Kilder 

Ketsjersport
Morten Skov Christiansen

Morten Skov Christiansen (født 30. juli 1982) er en dansk fagforeningsleder der siden 2023 har været formand for Fagbevægelsens Hovedorganisation (FH). Han er uddannet elektronikmekaniker og har erfaring fra en række forskellige stillinger inden for fagbevægelsen i Danmark. Han var fra 1. november 2022 næstformand og stedfortrædende formand i FH. Den 30. april 2023 blev han midlertidig formand for organisationen efter afgang af den tidligere formand, Lizette Risgaard. 7. september samme år blev han på en ekstraordinær kongres officielt valgt som FH's nye formand.

Karriere 
Morten Skov Christiansen begyndte sin karriere som elektronikmekanikerlærling og arbejdede blandt andet hos virksomheder som ICL, Anovo og Strax i perioden fra 2003 til 2006. Senere arbejdede han som elektronikmekaniker hos Dansk Data Display i 2007.

Efterfølgende skiftede Christiansen sin karriere til fagforeningsarbejde og ungdomskonsulentrollen. Han arbejdede som ungdomskonsulent hos Dansk Metal fra 2007 til 2010 og som ungdomskonsulent hos LO-Danmark fra 2010 til 2012. Senere fik han stillingen som faglig sekretær hos Metal Hovedstaden fra 2012 til 2014.

I 2014 blev han valgt som LO formand for LO-hovedstaden. I 2015 blev han næstformand for LO og i 2019 hvor LO og FTF fusioneret og blev til Fagbevægelsens Hovedorganisation (FH), forsatte han som næstformand i FH. Den 30. april 2023 blev han midlertidig formand for FH og d. 7. september blev han officielt valgt som formand for FH.

 1999 – 2003: Frederiksberg Tekniske Skole
 Elektronikmekaniker lærling ICL
 Elektronikmekaniker lærling Anovo
 2003 – 2006: Elektronikmekaniker Strax
2007 – 2007: Elektronikmekaniker Dansk Data Display
2007 – 2010: Ungdomskonsulent Dansk Metal forbundet
2010 – 2012: Ungdomskonsulent LO-Danmark
2012 – 2014: Faglig sekretær Metal Hovedstaden
2014 – 2015: Formand LO Hovedstaden
2015 – 2019: Næstformand LO
2019 – 2023: Næstformand FH
 2023 –  Nu: Formand for FH

Arbejdsmiljø og aktivisme 
Morten Skov Christiansen har på de forskellige poster, han har besiddet, vist en stærk interesse for arbejdsmiljøforbedringer, arbejdsmiljølovgivning og tilsynsaktiviteter gennem Arbejdstilsynet.

Privatliv 
Morten Skov Christiansen er gift med fhv. medlem af Folketinget Stine Brix og er far til to børn.

Referencer 

Fagforeningsfolk fra Danmark
Viagra Boys

Viagra Boys er et svensk rockband dannet i byen Stockholm i 2015. Bandet består af Sebastian Murphy (forsanger), Linus Hillborg (guitar), Elias Jungqvist (keyboards), Henrik Höckert (bas), Tor Sjödén (trommer) og Oscar Carls (saxofon). I 2018 udgav de deres første album, Street Worms.  I 2021 udgav de deres andet studiealbum, Welfare Jazz. I 2023 udkom deres tredje album, Cave World.

Diskografi

EP'er 
 Consistency of Energy (2016, Kosmos Recordings)
 Call of the Wild (2017, Push My Buttons)
 Common Sense (2020, Year0001)

Studiealbums 
 Street Worms (2018, Year0001)
 Welfare Jazz (2021, Year0001)
 Cave World (2022, Year0001)

Referencer

Eksterne henvisninger 
 

Rockgrupper fra Sverige
Musikgrupper fra 2015
CAM Eisenholding

CAM Eisenholding GmbH & Co. KG er holdingselskab for Fritz Winter Eisengießerei GmbH & Co. KG, et tysk jernstøberi og industrivirksomhed, der er underleverandør til bilindustrien. Deres hovedkvarter er i Stadtallendorf, Hessen.

Virksomheden blev etableret i 1951 af Fritz Winter gegründet.

Referencer 

Metalvirksomheder fra Tyskland
Etableret i 1951
Kamax

KAMAX Holding GmbH & Co. KG er en en tysk producent af fastgørelsesmidler til bilindustrien. De har hovedkvarter i Homberg (Ohm), Hessen. I 2020 var der 4.000 ansatte og en omsætning på 774 mio. euro.
Ingeniør Rudolf Kellermann grundlagde i Osterode am Harz Rudolf Kellermann Fabrik für Gewindeteile.

Referencer 

Fremstillingsvirksomheder fra Tyskland
Etableret i 1935
FTE automotive

FTE automotive Gruppe er en tysk underleverandør af bremsesystemer til bilindustrien. De har 11 fabrikker og 3.800 ansatte.

Deres hovedkvarter er i Ebern i Unterfranken.

Referencer 

Fremstillingsvirksomheder fra Tyskland
Etableret i 1943
Tigerspring

Tigerspring er en betegnelse, der anvendes til at beskrive en periode, hvor spædbørn og babyer gennemgår en hurtig udvikling både fysisk og mentalt. Dette kan være en udfordrende tid for både barnet og forældrene, da det medfører ændringer i søvnmønstre, spisevaner og humør. Under et tigerspring kan der også være øget uro, vanskeligheder med at sove og spise samt øget gråd. Tigerspring er kendetegnet ved betydelige fremskridt inden for fysisk, kognitiv og følelsesmæssig udvikling på kort tid. Det er en naturlig del af barnets udvikling, men kan være krævende og udfordrende for både barnet og forældrene.

Referencer

Børn
Andrea Vendrame

Andrea Vendrame (født 20. juli 1994 i Conegliano) er en italiensk cykelrytter, som i øjeblikket kører for UCI WorldTeam .

I maj 2018 blev han navngivet på startlisten for Giro d'Italia.

Grand Tour

Referencer

Eksterne henvisninger 
 

Mandlige cykelryttere fra Italien
Nordbøhmen

Nordbøhmen ( , ) er en historisk  region i den nordlige del af Tjekkiet.

Beliggenhed 
Nordbøhmen omfatter de nuværende regioner Ústí nad Labem, Karlovy Vary og Liberec.

I tysk sprogbrug henviser udtrykket Nordböhmen (Nordbøhmen) ofte til den del af Sudeterlandet, der engang hovedsageligt var befolket af tyskere i Nordbøhmen mellem Karlovy Vary i vest og Krkonoše i øst.

Geografi og natur 
Nordbøhmen er opdelt i mange landskabsområder, herunder Ertsbjergene, nationalparken Nationalpark Bøhmisk Schweiz. Mácha's Country, Lausitzer Gebirge og Ještěd Kammen, Frýdlantsko og Jizera-bjergene. Det er et populært turistmål, hvoraf meget har været utilgængeligt indtil for nylig.

Jizera- og Lausitzer-bjergene er beskyttede landskabsområder. Toppene af Jizera-bjergene når højder på omkring 1.000 meter over havets overflade, og regionens tørvemoser er blevet åbnet op, med sammenhængende uddannelses/informationsstier. Det nationale naturreservat i Jizera-bjergene (Jizerskohorské bučiny) er er del af UNESCO verdensarvsstedet  Gamle oprindelige bøgeskove i Karpaterne og andre regioner i Europa, og indeholder den største bøgeskov i Tjekkiet, der dækker 27 km².

Større byer og byer i Nordbøhmen omfatter Česká Lípa, Děčín, Jablonec nad Nisou, Liberec, Litoměřice, Most og Teplice.

Historisk administrativ enhed 
I det tidligere Tjekkoslovakiets administrative system dannede Nordbøhmen ( Severočeský kraj )  en provins  fra 1960 til 1990, der bestod af den nuværende Ústí nad Labem-region og dele af Liberec-regionen.

Se også 

 Bøhmen
 Bøhmiske Mittelgebirge

Referencer 

Bøhmen
Regioner i Tjekkiet
Tjekkiets geografi
DM i padeltennis

Danmarksmesterskabet i padeltennis i Dansk Padel Forbund-regi blev afholdt for første gang i 2018. Det er et af to forskellige danmarksmesterskaber i padel, hvoraf det andet arrangeres i Danmarks Idrætsforbunds regi af Dansk Tennis Forbund.

I 2023 blev den hidtil største udgave af turneringen afholdt, med 32 tilmeldte hold i hovedturneringen for herrer. Alle kan melde sig til, men det er de 28 hold med flest point på Dansk Padel Forbunds egen rangliste, der har førsteret til at deltage. Udover det råder DPF over 4 wildcards som de kan dele ud.

For at deltage i DM skal man enten have dansk statsborgerskab eller have boet i Danmark i minimum 12 måneder.

Udgaver

Referencer 

Ketsjersport
Danmarksmesterskaber
The Witching Hour

The Witching Hour er en amerikansk stumfilm fra 1921 af William Desmond Taylor.

Medvirkende 
Elliott Dexter som Psychic Jack Brookfield
Winter Hall som Prentice
Ruth Renick som Viola Campbell 
Robert Cain som Frank Hardmuth
A. Edward Sutherland som Clay Whipple 
Mary Alden som Helen Whipple
F. A. Turner som Lew Ellinger

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Without Benefit of Clergy

Without Benefit of Clergy er en amerikansk stumfilm fra 1921 af James Young.

Medvirkende 
 Virginia Brown Faire som Ameera
 Thomas Holding som Holden
 Evelyn Selbie
 Boris Karloff som Ahmed Khan
 Ruth Cummings som Alice Sanders
 Nigel De Brulier som Pir Khan
 Percy Marmont
 Philippe De Lacy som Tota

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Højeste indsats

Højeste indsats er en amerikansk stumfilm fra 1921 af George D. Baker.

Medvirkende 
Anna Q. Nilsson som Ember Edwards
Robert Frazer som David Marlowe
Frank Currier
Kate Blancke som Mrs. Marlowe
Charles Willis Lane som Clement Palter
Robert Schable som Bunny Fish
Thomas W. Ross som Charley
Nellie Anderson

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
A Woman of No Importance

A Woman of No Importance er en britisk stumfilm fra 1921 af Denison Clift.

Medvirkende 
Fay Compton som Rachel Arbuthnot
Milton Rosmer som Lord Illingworth
Ward McAllister som Gerald Arbuthnot
Lillian Walker som Hester Hasley
Henry Vibart as Farquhar
Gwen Carton som Elsie Farquhar
M. Gray Murray som Sir Thomas Harford
Hetta Bartlett som Lady Cecilia

Referencer

Eksterne henvisninger 

 

Stumfilm fra Storbritannien
Britiske film fra 1921
Dramafilm fra Storbritannien
Arnotts (Irland)

Arnotts er det største og ældste stormagasin i Irland. Flagskibsbutikken ligger på Henry Street nord for det centrale Dublin.
Arnotts var medlem af International Association of Department Stores fra 2007 til 2012.

Referencer

Eksterne henvisninger 

Stormagasinkæder
Detailvirksomheder fra Irland
Etableret i 1843
Dublin
Erhvervshus Midtjylland

Erhvervshus Midtjylland er en regional organisation dedikeret til at fremme og styrke erhvervslivet i Midtjylland-regionen i Danmark. Organisationen spiller en afgørende rolle i at skabe vækst, innovation og bæredygtig udvikling for virksomheder i området. Gennem en bred vifte af services og initiativer fungerer Erhvervshus Midtjylland som en uvurderlig partner for både nystartede virksomheder og etablerede industrier.

Erhvervshus Midtjylland (tidligere Væksthus Midtjylland) er et af Danmarks seks erhvervshuse, og blev etableret som led i Folketingets lov om erhvervsfremme, der blev vedtaget den 13. december 2018. 

Erhvervshus Midtjylland har til formål at understøtte og styrke det lokale erhvervsliv i hele Midtjylland gennem målrettede ressourcer, sparring og netværksmuligheder. Organisationens mission er at bidrage til vækst og konkurrenceevne for virksomheder i regionen ved at levere skræddersyede løsninger, der imødekommer individuelle behov og udfordringer.

Se også 
 Erhvervshus Fyn 
 Erhvervshus Hovedstaden 
 Erhvervshus Nordjylland
 Erhvervshus Sjælland 
 Erhvervshus Sydjylland

Kilder og eksterne henvisninger 

 Officiel hjemmeside

Økonomisk udvikling
Erhvervsliv i Danmark
Midtjylland
DMZ Peace Train Music Festival

DMZ Peace Train Music Festival er en musikfestival som hvert år bliver afholdt i Choerwon, Sydkorea. Den afholdes tæt på grænsen til Nordkorea og har til formål at fremme fred og forening på et sted, der symboliserer delingen af den koreanske halvø. Arrangementet, der afholdes i Seoul, Cheorwon og Gangwon, blev skabt, da Martin Elbourne, hovedbooker for Glastonbury Festival og The Great Escape Festival, besøgte Korea i 2017 og besøgte DMZ sammen med Zandari Festa-arrangørerne Kong Yoon-young og Lee Dong-yeon.

Festivalen bruger Goseokjeong som sit hovedsted, og de havde også særlige koncerter på steder, der er relateret til interkoreanske relationer, såsom Woljeong-ri Station, bjerget Soyisan og det tidligere Koreas Arbejderparti.

I 2018 indvilligede Sex Pistols-bassisten Glen Matlock i at optræde på festivalen, og han bad arrangørerne om kun at dække hans flybillet. I 2019 kom The Velvet Underground-medlemmet John Cale og det danske postpunkband Iceage med på festivalen.

Fra 2020 til 2021 blev festivalen aflyst på grund af COVID-19-pandemien, men den blev afholdt igen i 2022. I 2023 sluttede 26 kunstnere fra 10 lande sig til line-up'et.

Eksterne henvisninger 
 Officiel hjemmeside

Referencer 

Musikfestivaler i Sydkorea
Musik fra Sydkorea
Etableret i 2018